Jannie & Liezl se verlowing - Mooi Troues
Dit is die mooi blonde meisie wat Jannie se oog vang toe Liezel saam met haar gesin een naweek op hulle vakansie plaas saam met haar ouers kuier. Dis egter in die mooiste Kaap waar hy haar vir 'n romantiese piekniek in die Kirstenbosch botaniese tuin vat om die groot vraag te vra.
Hulle koer verlief in pragtige natuur tonele tydens hul verlowing se fotosessie. Ons hou in besonder van die idee op die ou treinspoor en rangeerstasie wat herinner aan tonele uit Ballade vir 'n Enkeling.
Jannie het grootgeword op 'n plaas buite Somerset Oos wat n Lapa en verblyf het waar mens vakansie kan gaan hou. Ek en Jannie het in 2007 op die plaas ontmoet toe ek en my gesin vir 'n langnaweek op die plaas gaan kuier het.
Jannie het my verras met n picnic by Kirstenbosch Botaniese Tuine in Kaapstad. Hy het n picnic mandjie by een van sy vriendinne geleen, dit self gepak met allerhande snacks en shampanje, en vir ons die beste plekkie weg van die baie mense en met die mooiste uitsig oor die Kaap gesoek om te sit. Eers na al die snacks het Jannie die moed bymekaar geskraap om die groot vraag te vra en hy het op sy knie gegaan daar op die gras. Natuurlik was my antwoord ja!